ગાઝા શહેરમાં યુદ્ધવિરામનો જશ્ન બમાવતા પેલેસ્ટાઇનિયન લોકો

12 દિવસ ચાલેલી આ હિંસામાં હમાસે ઇઝરાયલ પર 4,000થી વધારે રૉકેટ છોડ્યાં અને ઇઝરાયલે જવાબી કાર્યવાહી કરતા ગાઝામાં 1500 ઠેકાણાંઓને નિશાન બનાવ્યાં.

સ્વાસ્થ્ય મંત્રાલય અનુસાર, આ હિંસાને કારણે ગાઝામાં કમસે કમ 243 લોકોનાં મોત થયાં છે, જેમાં 100થી વધુ મહિલાઓ અને બાળકો હતાં.

ઇઝરાયલની મેડિકલ સર્વિસનું કહેવું છે કે તેમને ત્યાં હમાસના હુમલામાં 12 લોકોનાં મોત થયાં છે, જેમાં બે બાળકો પણ સામેલ હતાં.

સીઝફાયર શું છે?

ઇઝરાયલની આયરન ડોમ મિસાઇલ સિસ્ટમ રૉકેટના હુમલાથી બચાવ કરી શકે છે.

સરળ શબ્દોમાં કહીએ સીઝફાયર કે યુદ્ધવિરામ બંને પક્ષો દ્વારા હંમેશાં માટે અથવા એક ચોક્ક્સ સમય સુધી યુદ્ધ રોકવાની ઘોષણા છે.

જોકે સીઝફાયર બાદ પણ એ બિલકુલ શક્ય છે કે ભવિષ્યમાં યુદ્ધ ફરીથી થઈ શકે છે.

અતીતમાં એવું થયું છે કે ઇઝરાયલ અને હમાસે યુદ્ધવિરામનું ઉલ્લંઘન કરીને ફરીથી લડાઈ શરૂ કરી દીધી હતી.

આ વખતે બંને પક્ષ શુક્રવારે સ્થાનિક સમયાનુસાર રાત્રે બે વાગ્યાથી લડાઈ રોકવા પર સહમત થઈ ગયા હતા.

સીઝફાયરના એલાનથી પહેલાં જ હમાસના ઇઝરાયલમાં રૉકેટ છોડવાના અને ઇઝરાયલ દ્વારા ગાઝા... બીજા 4000 અક્ષરો માટે લેખ ચાલુ રાખો:
માં હવાઈ હુમલાના સમાચાર આવ્યા હતા.

સીઝફાયરની શરતો શું છે?

ઇઝરાયલ અને હમાસ વચ્ચે યુદ્ધવિરામની શરતોને લઈને બહુ ઓછી જાણકારી જાહેર કરાઈ છે. 

બંને પક્ષો વચ્ચે યુદ્ધવિરામને લઈને પડદા પાછળ વાતચીત થતી રહી છે.

સીઝફાયરની આ આખી પ્રક્રિયામાં અમેરિકા, સંયુક્ત રાષ્ટ્ર, ઇજિપ્ત અને કતારની મોટી ભૂમિકા રહી છે.

ઇઝરાયલી વડા પ્રધાન કાર્યાલયે એક નિવેદન જાહેર કરીને કહ્યું કે ઇઝરાયલ હિંસા રોકવા માટે 'પારસ્પરિક અને વિના શરતે' યુદ્ધવિરામ માટે રાજી થઈ ગયું છે.

પેલેસ્ટાઇનનાં બાળકો યુદ્ધવિરામ પછી બેઇટ હનૂનમાં પોતાના ઘરે પાછા ફર્યાં

ગાઝામાં હમાસના એક નેતાએ બીબીસીને જણાવ્યું કે ઇઝરાયલ કબજાવાળા પૂર્વ જેરુસલેમમાં સ્થિતિ અલ-અક્સા મસ્જિદ અને પાસેના શેખ જર્રા વિસ્તારમાંથી 'ખસવા માટે' તૈયાર થઈ ગયું છે. જોકે ઇઝરાયલે આ દાવાથી ઇનકાર કર્યો છે.

શેખ જર્રા પૂર્વ જેરુસલેમનો એ વિસ્તાર છે, જ્યાંથી પેલેસ્ટાઈનના પરિવારોને હઠાવીને યહૂદી વસ્તી વસાવવાના દબાણને કારણે હિંસા થઈ.

ઇઝરાયલી વડા પ્રધાન બેન્જામિન નેતન્યાહુનો દાવો છે કે ગાઝામાં ઇઝરાયલી સેનાના હુમલા 'ખાસ સફળ' અને તેણે હમાસ સાથે તેનાં 'સમીકરણ બદલી નાખ્યાં.'

ગાઝામાંથી આવેલા રૉકેટના હુમલામાં ક્ષતિગ્રસ્ત મકાનમાં લોકોને બચાવવા આવેલી ટીમ

સમાચાર છે કે ઇઝરાયલે ગાઝા પટ્ટી સુધી માનવીય મદદ પહોંચાડવા માટે એક ક્રૉસિંગ પૉઇન્ટ ખોલી દીધો છે. ઇઝરાયલમાં અવરજવર માટે લગાવાયેલા મોટા ભાગના કટોકટીય પ્રતિબંધો હઠાવી દીધા છે અને કેટલાક દિવસોમાં શરૂ થઈ જશે.

યુદ્ધવિરામ ક્યાં સુધી ચાલશે?

આ યુદ્ધવિરામની કોઈ સમયસીમા નક્કી નથી કરાઈ અને દુનિયાભરના નેતાઓ આશા રાખી રહ્યા છે કે આ હંમેશાં માટે રહેશે.

ઇજિપ્તે કહ્યું કે આ સીઝફાયર પર નજર રાખવા માટે તેલ અવીવ અને ગાઝામાં પોતાનું પ્રતિનિધિમંડળ મોકલી રહ્યું છે. રિપોર્ટ અનુસાર, આ પ્રતિનિધિમંડળ યુદ્ધવિરામને હંમેશાં માટે યથાવત્ રાખવાની રીત શોધશે.

અમેરિકાના રાષ્ટ્રપતિ જો બાઇડને કહ્યું કે આ યુદ્ધવિરામ પ્રગતિની 'સાચી તક' લાવ્યું છે.

યુરોપીય સંઘ તરફથી એક નિવેદનમાં કહેવાયું કે "અમે આ યુદ્ધવિરામ સુધી પહોંચવા માટે ઇજિપ્ત, સંયુક્ત રાષ્ટ્ર, અમેરિકા અને એ બધાનાં વખાણ કરીએ છીએ, જેમણે તેમાં પોતાની ભૂમિકા નિભાવી."

ચીને આશા વ્યક્ત કરી છે કે બંને પક્ષ ગંભીરતાથી આ યુદ્ધવિરામનું પાલન કરશે.

બ્રિટનના વડા પ્રધાન બોરિસ જૉન્સને પણ યુદ્ધવિરામનું સ્વાગત કર્યું છે અને સાથે જ એ પણ કહ્યું કે બંને પક્ષોએ યુદ્ધ...